Saatja kuupäev	01.03.2024	
Kellelt	Majandus- ja Kommunikatsiooniministeerium	
Kellele		

Pealkiri	

Digiriigi valdkonna hetkeolukorra hindamine	

Tere!
 
Saadan manuses 2023. aasta asutuste andmete, teenuste, IT rahastuse ja oskuste hetkeolukorra kaardistuse küsimustiku, mille vastuseid ootame hiljemalt 31.03.2024. 
 
2022. aasta andmete hetkeolukorra küsimustikuga võrreldes oleme:
 * samasse küsimustikku lisanud ka teiste MKMi koordineeritavate valdkondade sisendivajadused – teenused, IT rahastus ja oskused. Palume Teil oma asutuses koordineerida küsimustiku edastamine ka nende teemade eest vastutajatele!
* lisanud asutuste andmeüksuste projekti ja EL avaandmete kasutuse jälgimise küsimused, mida muidu oleksime pidanud koguma osaliselt kattuvate eraldiseisvate küsimustikena.
* oluliselt küsimusi ümber sõnastanud ja täpsustanud, loodetavasti lihtsustades sellega küsimustiku täitmist.
 
Kuigi küsimustikus tervikuna on rohkem küsimusi kui eelmisel aastal, siis andmete valdkonna küsimuste arv on vähenenud – lisandunud küsimuste puhul oleme samal ajal ära võtnud küsimusi, millele eelmise aasta kogemuse põhjal ei ole võimalik vastata või millele saadud vastustest me valdkonna arendamisel kasu ei näe. Küsimustiku mahu kasvamine tuleneb ainult teiste valdkondade ja sisendivajaduste lisamisest - praegune küsimustik asendab viit eraldiseisvat küsimustikku!
 
Pärast küsimustiku vastuste saamist, alustame analüüsiga ja võtame seejärel kõigiga ühendust esialgsete tulemuste ning sisendi valideerimise osas.
 
Plaanime tulemused avalikustada 28.4.2024. Tulemused avalikustame koondina riigiüleselt ehk asutusi nimeliselt välja ei too. Samas saavad kõik asutused enda põhise analüüsi, kus toome näiteks välja hetkeseisu võrrelduna teiste asutustega, soovitused valdkonna arendamiseks ning meiepoolsed meetmed/teenused, kuidas saame selles osas toeks olla.
 
Edaspidi plaanime rakendada andmete ühekordse küsimise printsiipi ehk samadele küsimustele enam sisendit ei küsi ja laseme valideerida, kas hetkeolukord jätkuvalt sama. Lisaks töötame ka selle kallal, et edaspidi oleks vastamine lihtsam ning mitte exceli põhine. Kahjuks ei suutnud me sel aastal tuvastada ühtegi kõigile asutustele ligipääsetavat ja samas mugavat pilvepõhist lahendust.

Lugupidamisega/Kind regards,
Ott Velsberg

Andmete juht / Government Chief Data Officer
Ministry of Economic Affairs and Communications
Republic of Estonia

ott.velsberg@mkm.ee
Phone: +372 51 33 898